**SPRÁVA Z VYKONANEJ KONTROLY HLAVNÉHO KONTROLÓRA OBCE TEKOVSKÉ LUŽANY –** **KONTROLA POUŽITIA DOTÁCIÍ**

**Cieľ kontroly:** Kontrola použitia a zúčtovania dotácií poskytnutých z rozpočtu obce Tekovské Lužany v roku 2015.

**Povinná osoba:** Subjekty ktorým boli poskytnuté dotácie z rozpočtu obce a obec.

**Kontrolované obdobie:** 2015

Kontrola bola vykonaná v termíne od 29.8.2016 do 16.9.2016 v súlade s plánom kontrolnej činnosti na II. polrok 2016.

Kontrola bola zameraná výlučne na použitie dotácií a ich vyúčtovanie a teda neobsahuje kontrolu poskytnutia dotácií zo strany obce (uzatvorenie zmlúv s príjemcami dotácií, proces poskytnutia dotácie). Uvedený postup bol zvolený z toho dôvodu, že predchádzajúca správa o poskytovaní a použití dotácie bola prerokovaná na 4. Zasadnutí OZ konanom dňa 18.5.2015 a až následne po záveroch z uvedenej správy boli prijaté opatrenia na odstránenie pochybení pri poskytovaní dotácií ako aj pripravené nové všeobecne záväzné nariadenie o poskytovaní dotácií. Avšak väčšina dotácií poskytnutých v roku 2015 už bola do uvedeného dátumu poskytnutá. Z tohto dôvodu som kontrolu procesu poskytnutia dotácií nevykonal, nakoľko by boli jej závery totožné so závermi zo správy prerokovanej dňa 18.5.2015, ale zameral sa výlučne na použitie dotácií a ich vyúčtovanie.

Kontrola dotácií sa týkala aj formy pomoci, kedy sa subjektom neposkytovala priamo finančná pomoc, ale uhradili sa niektoré ich faktúry priamo obcou.

Úhrada výdavkov priamo obcou:

**Spevokol**................................**124,14 €** (pokladničný blok P6/153) účel použitia – nákup látky

**Červený kríž**.........................**2 634,25 €** (zálohová faktúra DFZ 19/2015, faktúra 385/2015) účel použitia – letný tábor detí, schválené uznesením č. 134 zo dňa 26.6.2015

**DHZ**.......................................**1 169,15 €** (faktúra 512/2015, 526/2015) účel použitia – nákup oblečenia pre DHZ, schválené v rámci schvaľovania rozpočtu vo výške 2 000 €, po I. úprave znížené na 1 000 €.

**ECAV**....................................**1 514,30 €** (faktúra č. /2016) účel použitia nákup dreva na opravu strechy, schválené uznesením č. 110 zo dňa 27.5.2015.

**TJ Družstevník**....................**12 831,29 €** z toho 6 321,60 € doprava Žaky car s.r.o. (faktúra 160/2015, 210/2015, 279/2015, 406/2015, 500/2015, 551/2015, 552/2015), 3 092,07 € odmeny trénerom a 3 417,62 € úhrada iných výdavkov cez pokladňu obce (P6/40, P6/63, P6/556, P6/624, P6/648, P6/714)

Dotácia:

**TJ Družstevník**.....................**9 900 €**

**Folk Art**.................................**1 000 €**

**Stolnotenisový klub**..............**400 €**

Dotácia pre TJ Družstevník (ďalej len TJ) bola schválená v rámci rozpočtu na rok 2015 uznesením č. 27 zo dňa 17.12.2014 a to vo výške 5 100 € pre TJ. Následne pri zmene rozpočtu (uznesenie č. 171 zo dňa 25.11.2016) sa dotácia pre TJ navýšila na 9 000 €, skutočné čerpanie bolo vo výške 9 900 €.

**Dotácia bola použitá a vyúčtovaná nasledovne:**

Preplácanie cestovných výdavkov hráčov na tréningy a zápasy..............................2 757,20 €

Odstupné za prestup + hosťovanie...........................................................................2 600 €

Poplatky SFZ............................................................................................................5 654,50 €

Bankové poplatky.....................................................................................................70,80 €

Iné.............................................................................................................................80 €

**Spolu**........................................................................................................................11 162,50 €

Výdavky nad poskytnutú hodnotu dotácie boli hradené z vlastných zdrojov TJ (predaj hráčov).

Dotácia pre Folk Art bola schválená uznesením č. 58 zo dňa 28.1.2015. Dotácia bola použitá v zmysle zmluvy na vydanie publikácie o ľudových zvykoch v obci.

Dotácia pre Stolnotenisový klub bola schválená v rámci schválenia rozpočtu vo výške 400 €. Dotácia bola použitá na prepravu na súťažné stretnutia.

V rámci vykonanej kontroly neboli zistené žiadne pochybenia. K poskytnutým dotáciám boli predložené vyúčtovania vrátane predloženia účtovných dokladov (faktúry, pokladničné bloky a pod.).

Správa bola vyhotovená dňa 3.10.2016.

Správu prevzal/a dňa 3.10.2016 .....................................

 .....................................

Hlavný kontrolór obce JUDr. Marek Keller